વાવાઝોડાં અને પૂરના કારણે ઘરો અને બિઝનેસ હાઉસમાં વીજ પુરવઠો પણ ખોરવાયોઆજે સોમવારે 1.2 ઇંચ જેટલો વરસાદ પડવાની શક્યતાઓ છે જેના કારણે પૂરની સ્થિતિ યથાવત રહેશે.ઇન્ટરનેશનલ ડેસ્કઃ બ્રિટનમાં ગત રવિવારથી ત્રાટકેલાં વાવાઝોડાંના કારણે આજે સોમવારે પણ ફ્લડ વોર્નિંગ જાહેર કરવામાં આવી છે. બ્રિટનમાં આજે 27 સેલ્શિયસ ડિગ્રી તાપમાન રહેશે, ગવર્મેન્ટે અહીં યલો એલર્ટ વોર્નિંગ જાહેર કરી છે. હવામાન વિભાગના જણાવ્યા અનુસાર, પૂરના કારણે આજે હજારો ઘરો અને બિઝનેસ હાઉસમાં વીજ પૂરવઠો ખોરવાશે ઉપરાંત પૂરના કારણે પીવાના પાણીની પણ અછત સર્જાશે. વાવાઝોડાંના કારણે બ્રિટનમાં એરલાઇન્સ અને ટ્રેન વ્યવહાર પણ ખોરવાયો છે. ઉલ્લેખનીય છે કે, બ્રિટનમાં ગત રવિવારે વહેલી સવારથી અત્યાર સુધી 70,000 વખત વીજળીના કડાકા થયા છે. જેનો અર્થ એ થાય છે કે, છેલ્લાં 24 કલાકમાં દર 1.4 સેકન્ડે એક વીજળીનો કડાકો થયો છે. રવિવારે ડઝન જેટલાં પ્લેનને ટેક-ઓફ કરવાની મનાઇ કરવામાં આવી હતી.